CELEX: E2011P0006
Language: mt
Date: 2011-03-09 00:00:00
Title: Azzjoni mressqa fid- 9 ta' Marzu 2011 minn VTM Fundmanagement AG kontra l-Awtorità ta’ Sorveljanza tal-EFTA (Il-Każ E-6/11)

5.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 135/13
            
         Azzjoni mressqa fid-9 ta' Marzu 2011 minn VTM Fundmanagement AG kontra l-Awtorità ta’ Sorveljanza tal-EFTA
   (Il-Każ E-6/11)
   2011/C 135/07
   VTM Fundmanagement AG, rappreżentata minn Dr. Michael Sánchez Rydelski, Rechtsanwalt (avukat), ta' Steptoe & Johnsom LLP, Avenue Louise 240, BE-1050, Brussell, il-Belġju u minn Dr. Hans-Michael Pott, Rechtsanwalt, ta’ Sernetz Schäfer Rechtsanwälte, Berliner Allee 10, 40212 Düsseldorf, il-Ġermanja, ressqet azzjoni kontra l-Awtorità ta’ Sorveljanza tal-EFTA fid-9 ta’ Marzu 2011.
   Il-VTM Fundmanagement AG qed titlob lill-Qorti tal-EFTA sabiex:
   
               (1)
            
            
               tannulla d-Deċiżjoni Nru 416/10/COL tal-Awtorità ta' Sorveljanza tal-EFTA tat-3 ta' Novembru 2010 rigward it-tassazzjoni ta’ impriżi ta’ investiment skont l-Att dwar it-Taxxa ta' Liechtenstein;
            
         
               (2)
            
            
               bħala alternattiva, tiddikjara bħala nulli l-Artikoli 3 u 4 tad-Deċiżjoni tal-Awtorità ta’ Sorveljanza tal-EFTA Nru 416/10/COL tat-3 ta’ Novembru 2010, sa tali punt li dawn jordnaw l-irkupru tal-għajnuna msemmija fl-Artikolu 1 ta’ dik id-Deċiżjoni;
               kif ukoll
            
         
               (3)
            
            
               tordna lill-Awtorità ta' Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Id-Deċiżjoni Nru 416/10/COL tal-Awtorità ta' Sorveljanza tal-EFTA tat-3 ta' Novembru 2010 ddikjarat li l-miżuri ta’ għajnuna implimentati mill-awtoritajiet ta’ Liechtenstein favur kumpaniji ta’ investiment, u li ġew irrevokati b'effett mit-30 ta' Ġunju 2006, ma kinux kompatibbli mal-Artikolu 61(1) tal-Ftehim taż-ŻEE.
            
         
               —
            
            
               L-Awtorità ta’ Sorveljanza tal-EFTA iddeċidiet ukoll li l-allegata għajnuna kienet tikkostitwixxi għajnuna kontra l-liġi soġġetta għal irkupru minn dawk il-kumpaniji ta' investiment li kienu rċevewha mill-15 ta' Marzu 1997 sad-data li fiha l-benefiċjarji l-aħħar ibbenefikaw mill-eżenzjonijiet fiskali wara li dawn ġew revokati fl-2006.
            
         
               —
            
            
               Ir-rikorrent isostni li l-Awtorità ta’ Sorveljanza tal-EFTA:
               
                           —
                        
                        
                           applikat l-Artikolu 61(1) tal-Ftehim taż-ŻEE b’mod mhux korrett;
                        
                     
                           —
                        
                        
                           żbaljat meta ordnat l-irkupru tal-għajnuna allegata;
                        
                     
                           —
                        
                        
                           ma pprovdietx motivazzjoni xierqa, kif mitlub mill-Artikolu 16 tal-Ftehim tas-Sorveljanza u l-Qorti.